Requiem for the Indifferent
Requiem for the Indifferent est album quintum Epicae, gregis musici Nederlandici, 9 Martii 2012 prolatum. Storm the Sorrow fuit primus cantus singularis, editus 3 Februarii 2012. Secundus singularis fuit Forevermore, quod quidem in ipso albo non inest. Carmen hoc modo natum est: visitavit Epica in Niks te gek programmate televisifico Nederlandico, in quo homines invalidi spe sua potiri possunt. Erat spes Ruurd Woltring carmen cum Epica conficere. Itaque grex carmen a Woltring scriptum modificavit, denuo Forevermore nominavit et Woltring, qui cantus haud impotens est, id una cum Simona Simmons cantavit. Ita Forevermore editus est singularis secundus albi.